CELEX: 31989R3483
Language: el
Date: 1989-11-21 00:00:00
Title: Κανονισμός (ΕΟΚ) αριθ. 3483/89 της Επιτροπής της 21ης Νοεμβρίου 1989 περί παύσεως της αλιείας του σεβαστού από πλοία με σημαία του Ηνωμένου Βασιλείου

Avis juridique important

|

31989R3483

Κανονισμός (ΕΟΚ) αριθ. 3483/89 της Επιτροπής της 21ης Νοεμβρίου 1989 περί παύσεως της αλιείας του σεβαστού από πλοία με σημαία του Ηνωμένου Βασιλείου  

Επίσημη Εφημερίδα αριθ. L 338 της 22/11/1989 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 3483/89 ΤΗΣ ΕΠΙΤΡΟΠΗΣ  της 21ης Νοεμβρίου 1989  περί παύσεως της αλιείας του σεβαστού από πλοία με σημαία του Ηνωμένου Βασιλείου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4200/88 του Συμβουλίου της 21ης Δεκεμβρίου 1988 για την κατανομή, για το έτος 1989, μεταξύ των κρατών μελών των ποσοστώσεων αλιείας για τα σκάφη που αλιεύουν στα ύδατα των Νήσων Φερόε (3), προβλέπει τις ποσοστώσεις για το σεβαστό για το 1989·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, οι ποσοστώσεις του σεβαστού στα ύδατα των διαιρέσεων CIEM IIa, IVa, V και VI (ύδατα των νήσων Φερόε) που διατέθηκαν στο Ηνωμένο Βασίλειο για το 1989 εξαντλήθηκαν ύστερα από μια μεταφορά της ποσόστωσης·  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ποσοστώσεις για το σεβαστό στα ύδατα των διαιρέσεων CIEM IIa, IVa, V και VI (ύδατα των νήσων Φερόε) που διατέθηκαν στο Ηνωμένο Βασίλειο για το 1989 θεωρείται ότι έχουν εξαντληθεί.  Απαγορεύεται η αλιεία του σεβαστού στα ύδατα των διαιρέσεων CIEM IIa, IVa, V και VI (ύδατα των νήσων Φερόε) από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση των αποθεμάτων αυτών που έχουν αλιευθεί από αυτά τα πλοία, από την ημερομηνία εφαρμογής αυτού του κανονισμού.  Άρθρο 2  Ο παρών κανονισμός αρχίζει να ισχύει την επομένη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Νοεμβρίου 1989.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 369 της 31. 12. 1988, σ. 63.